Бисерчиња од детски главчиња

„Бисерчиња од детски главчиња“ —  проза за деца на македонската писателка Славка Арсова. Книгата претставува збирка на оригинални детски искажувања.

 Содржина 

Книгата „Бисерчиња од детски главчиња“ ,е составена од анегдоти кои на крајот имаат коментар како поука. Ова е четиво кое им се обраќа на младите читатели, „на еден непосреден начин, преку форма која не е ниту роман, ни повест, ни расказ, ни сказна, а сепак е интересна и необична, со префинета дидактика која не се натура, туку едноставно самата произлегува од текстовите.“- пишува Горјан Петревски во рецензијата на второто издание на книгата.Бисерчиња од детски главчиња, Славка Арсова, Академски печат, 2010, Скопје, стр. 69-72 

 Изданија 
Првото издание е во 2009 година од издавачката куќа „Академски печат“,  Скопје 
Второто издание е веќе следната 2010 година, повторно во издание на Академски  печат, Скопје.  Бисерчиња од детски главчиња, Славка Арсова, Академски печат, 2010, Скопје
 Осврт кон делото 

Делото на Славка Арсова, според зборовите на Горјан Петревски „е целина од шеесет одделни, самостојни текстови во форма на искажувања со поента експонирана од детскиот видокруг и пак наменета за истиот тој свет од каде што и доаѓа. Една добра обмисла од самиот извор во кој детето како субјект, во својот мисловен и емотивен објектив ги перципира своите видувања.“   Бисерчиња од детски главчиња, Славка Арсова, Академски печат, 2010, Скопје стр.69-72 

Оваа книга се надоврзува на претходното творештво на авторката, каде таа го открива богатството на светот на Детето, а овој пат уште посуптилно преку прекрасни пораки кои произлегуваат од чистиот детски свет. Со својата луцидност и шарм оваа книга успева да ги заведе не само децата туку и возрасните, претставувајќи редок вид на текст кој на непосреден и ненаметлив начин кажува што е добро или лошо, но и да не насмее до солзи, оти не е наменет само за корекција на детското однесување, туку и за однесувањето на возрасните.

 Наводи 
Категорија:Македонски книги за деца